
Ministru kabineta rīkojums Nr. 1196
Rīgā 2024. gada 18. decembrī (prot. Nr. 54 8. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai (Nacionālajai kultūras mantojuma pārvaldei) finansējumu 3 000 000 euro apmērā pārskaitīšanai sabiedrībai ar ierobežotu atbildību "Rīgas Doma pārvalde" valsts aizsargājamā kultūras pieminekļa – valstiski nozīmīgas sakrālās būves "Rīgas Doma baznīcas un klostera ansamblis" (valsts aizsardzības numurs 6537) – saglabāšanas nodrošināšanai.
· 2. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

